སྤྱིར་སྡུག་བསྔལ་མྱོང་བ་དང་འཆི་བ་བྱུང་བ་ཡོད་ཚད་རྒྱུ་མེད་རྐྱེན་མེད་དང་།ཁོ་ཚོས་རང་སྡུག་རང་གིས་ཉོས་པ་རེད་ཀྱང་དྲན་མི་ཉན།སངས་རྒྱས་དང་བྱང་ཆུབ་སེམས་དཔའ་རྣམས་ཀྱིས་ནི།འཆི་བ་དང་སྡུག་བསྔལ་སོགས་དམིགས་བསལ་གྱི་བྱེད་ཐབས་སྤྱད་དེ།མི་རྟག་པའི་གནས་ལུགས་གསལ་སྟོན་བྱེད་བཞིན་ཡོད་ངེས་ལ།འགའ་རེ་ནི་ཚོགས་བསགས་སྒྲིབ་སྦྱོང་ཡག་པོ་བྱས་པའི་མཐུ་ཡིས།སྔོན་བསགས་ཀྱི་འབྲས་བུ་ངན་པ་ཚེ་འདིར་སྨིན་ནས་མནར་བ་ལྟ་བུ་དང་།ཡང་འགའ་རེ་ཞིང་ཁམས་གཞན་པར་འགྲོ་བའི་རྒྱུ་ཚོགས་ཚང་ཚར་བ་ལྟ་བུ་ཡང་ཡོད་ངེས་པ་ཡིན་ན།དེ་བས་འཇིག་རྟེན་གྱི་སྣང་ཚུལ་ནི་ཅི་འདྲའི་ཟབ་ཅིང་ཉོག་པས།ང་ཚོས་ཅིས་ཀྱང་ཁེངས་སྐྱུང་རྒྱུན་འཁྱོངས་དང་།བདེན་ལུགས་རྩད་གཅོད་ཀྱི་སྤྲོ་བ་སྐྱེད་སྲིང་བྱེད་དགོས།